pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงดิจิทัลฯเผยยอดผู้ใช้ “ไทยชนะ” กว่า 26 ล้านคน ย้ำปลอดภัยไม่ละเมิดข้อมูลส่วนบุคคล [กระทรวงดิจิทัลเพื่อเศรษฐกิจและสังคม]
วันอังคารที่ 16 มิถุนายน 2563
กระทรวงดิจิทัลฯเผยยอดผู้ใช้ “ไทยชนะ” กว่า 26 ล้านคน ย้ําปลอดภัยไม่ละเมิดข้อมูลส่วนบุคคล [กระทรวงดิจิทัลเพื่อเศรษฐกิจและสังคม]
กระทรวงดิจิทัลฯเผยยอดผู้ใช้ “ไทยชนะ” กว่า 26 ล้านคน ย้ําปลอดภัยไม่ละเมิดข้อมูลส่วนบุคคล
ผศ.(พิเศษ) นพ.พลวรรธน์ วิทูรกลชิต ผู้ตรวจราชการกระทรวงดิจิทัลเพื่อเศรษฐกิจและสังคม ให้สัมภาษณ์ความคืบหน้าเกี่ยวกับประเด็น Application ไทยชนะ ผ่านรายการของสถานีโทรทัศน์แห่งประเทศ (NBT) ณ ห้องรับรองสํานักงานปลัดกระทรวงดิจิทัลฯ ชั้น 8 กรุงเทพฯ เมื่อวันที่ 15 มิถุนายน 2563 ว่า ปัจจุบันมีจํานวนผู้ใช้งานกว่า 26,871,479 คน โดยผ่านแพลตฟอร์มไทยชนะ (Web Based) 26,668,582 คน ผ่านแอปไทยชนะ (Application) 202,897 คน มีการดาวน์โหลดแอปไทยชนะ 308,447 คน และเช็คอิน ผ่านแพลตฟอร์ม 100,943,999 ครั้ง ผ่านแอป 1,434,483 ครั้ง รวม 102,378,482 ครั้ง ข้อมูล ณ วันที่ 14 มิ.ย. 2563 เวลา 21.00 น. จากกรมควบคุมโรค กระทรวงสาธารณสุข โดยกระทรวงดิจิทัลฯ ย้ําความเชื่อมั่นกับประชาชนว่า แอปพลิเคชัน “ไทยชนะ” เป็นการพัฒนาโดยรัฐบาลไทย ที่คํานึงถึงความปลอดภัยและคุ้มครองข้อมูลส่วนตัวของประชาชน เชื่อว่าเป็นประโยชน์ต่อผู้ประกอบการ เพื่อให้ธุรกิจต่างๆ สามารถดําเนินต่อไปได้ โดยควบคุมไม่ให้แต่ละสถานประกอบการมีผู้ใช้บริการมีคนหนาแน่นเกินไป จนเสี่ยงต่อการแพร่ระบาดขอโรคติดเชื้อไวรัสโคโรนา 2019 (COVID-19) รวมทั้งเป็นประโยชน์ต่อประชาชน หากพบความเสี่ยงระบบจะแจ้งเตือน และนําข้อมูลไปเป็นหลักฐานในการรับการตรวจคัดกรองทางห้องปฏิบัติการฟรี รวมถึงสามารถตรวจสอบความเสี่ยงของสถานที่ที่จะไปใช้บริการด้วย และประชาชนสามารถดาวน์โหลด Application ผ่านระบบมือถือแอนดรอย (Android) และ iOS ได้แล้ว
****************
รัฐบาลไทย-ข่าวทำเนียบรัฐบาล-รมว.ทส. ให้การต้อนรับเอกอัครราชทูตสหรัฐอเมริกาประจำประเทศไทย ในโอกาสเข้าเยี่ยมคารวะ
วันพฤหัสบดีที่ 2 กรกฎาคม 2563
รมว.ทส. ให้การต้อนรับเอกอัครราชทูตสหรัฐอเมริกาประจําประเทศไทย ในโอกาสเข้าเยี่ยมคารวะ
นายวราวุธ ศิลปะอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้การต้อนรับ นายไมเคิล จอร์จ ดีซอมเบร (H.E. Mr. Michael George DeSombre) เอกอัครราชทูตสหรัฐอเมริกาประจําประเทศไทย ในการเข้าพบและแนะนําตัวอย่างเป็นทางการ
รมว.ทส. ให้การต้อนรับเอกอัครราชทูตสหรัฐอเมริกาประจําประเทศไทย ในโอกาสเข้าเยี่ยมคารวะ
วันที่ 2 กรกฎาคม 2563 เวลา 14.00 น. ณ ห้องรับรองชั้น 20 อาคารกระทรวงทรัพยากรธรรมชาติและสิ่งแวดล้อม นายวราวุธ ศิลปะอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้การต้อนรับ นายไมเคิล จอร์จ ดีซอมเบร (H.E. Mr. Michael George DeSombre) เอกอัครราชทูตสหรัฐอเมริกาประจําประเทศไทย ในการเข้าพบและแนะนําตัวอย่างเป็นทางการ โดยกล่าวว่าสหรัฐให้ความสําคัญกับประเทศไทยในฐานะศูนย์กลางของภูมิภาคลุ่มน้ําโขงในทุกด้าน รวมถึงด้านการจัดการทรัพยากรธรรมชาติและสิ่งแวดล้อม พร้อมทั้งแสดงความหวังว่าไทยจะมีบทบาทในการดําเนินการด้านการต่อต้านการค้าสัตว์ป่าและพืชป่าผิดกฎหมายในภูมิภาคอาเซียนและลุ่มน้ําโขง และพร้อมขยายความร่วมมือ ในด้านดังกล่าว ทั้งนี้ ทั้งสองฝ่ายได้หารือเกี่ยวกับประเด็นต่างๆ อาทิ การจัดการขยะพลาสติกและขยะพลาสติกในทะเล ปัญหาหมอกควันทางด้านภาคเหนือของประเทศไทย แลกเปลี่ยนประสบการณ์ ด้านการจัดการอุทยานแห่งชาติ รวมถึงการดูแลอนุรักษ์ทรัพยากรธรรมชาติและสิ่งแวดล้อมภายหลังสถานการณ์ COVID-19
รัฐมนตรีว่าการกระทรวงทรัพยากรธรรมชาติและสิ่งแวดล้อม ชื่นชมรัฐบาลสหรัฐอเมริกาในความพยายามต่อต้านการค้าสัตว์ป่าและพืชป่าผิดกฎหมาย และการจัดการอุทยานแห่งชาติอย่างมีประสิทธิภาพและหวังเป็นอย่างยิ่งว่าจะได้แลกเปลี่ยนเรียนรู้ร่วมกันต่อไปในอนาคต ทั้งนี้ มีความยินดีที่จะมีความร่วมมือกับสหรัฐอเมริกาในการแก้ไขปัญหาสิ่งแวดล้อมต่างๆ ที่สําคัญของโลก
รัฐบาลไทย-ข่าวทำเนียบรัฐบาล-การประชุมอาเซียนซัมมิทครั้งที่ 35
วันศุกร์ที่ 1 พฤศจิกายน 2562
การประชุมอาเซียนซัมมิทครั้งที่ 35
วันที่ 1 พฤศจิกายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ประเทศไทยในฐานะประธานอาเซียนจะเป็นเจ้าภาพการจัดประชุมสุดยอดอาเซียน ครั้งที่ 35 และการประชุมที่เกี่ยวข้อง โดยมีผู้นําและตัวแทนจากประเทศต่าง ๆ และองค์การระหว่างประเทศเข้าร่วม ระหว่างวันที่ 2 – 4 พ.ย. 62 ซึ่งที่ประชุมจะได้รับทราบความคืบหน้าในเรื่องต่าง ๆ ที่ประเทศไทยผลักดันให้บรรลุผลสําเร็จในปี 2562 พร้อมชูมุมมองของอาเซียนต่อแนวคิด อินโด-แปซิฟิก ที่ไม่กีดกันใคร และอาเซียนพร้อมเป็นเวทีเปิดโอกาสให้ประเทศมหาอํานาจ ร่วมหารือกันอย่างสร้างสรรค์ เพื่อหาแนวทางแก้ไขปัญหาต่าง ๆ ทั้งด้านการเมือง เศรษฐกิจและความมั่นคงของภูมิภาค พร้อมกับส่งมอบตําแหน่งประธานอาเซียน ให้กับประเทศเวียดนามที่จะเป็นประธานอาเซียนในปีต่อไปด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ไทย-จีน ยินดีสนับสนุนแลกเปลี่ยนองค์ความรู้ป้องกันเชื้อโควิด-19
วันเสาร์ที่ 14 มีนาคม 2563
ไทย-จีน ยินดีสนับสนุนแลกเปลี่ยนองค์ความรู้ป้องกันเชื้อโควิด-19
ไทย-จีน ยินดีสนับสนุนแลกเปลี่ยนองค์ความรู้ป้องกันเชื้อโควิด-19
วันนี้ (11 มีนาคม 2563) เวลา 10.00 น. ณ ห้องสีเหลือง ตึกสันติไมตรี ทําเนียบรัฐบาล นายหยาง ซิน (Mr. Yang Xin) อุปทูตสถานเอกอัครราชทูตสาธารณรัฐประชาชนจีนประจําประเทศไทยเข้าเยี่ยมคารวะ นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ สรุปสาระสําคัญดังนี้
รองนายกรัฐมนตรีกล่าวต้อนรับอุปทูตสถานเอกอัครราชทูตสาธารณรัฐประชาชนจีนประจําประเทศไทย พร้อมกล่าวถึงสถานการณ์โรคติดเชื้อไวรัสโคโรนา 2019 หรือโรคโควิด-19 ในประเทศไทย ว่ารัฐบาลไทยติดตามสถานการณ์อย่างใกล้ชิด และมีมาตรการป้องกันการแพร่ระบาด ในขณะเดียวกันสถานการณ์ในจีนดีขึ้นตามลําดับจึงมีนโยบายให้ความช่วยเหลือมิตรประเทศ โดยรองนายกรัฐมนตรีขอบคุณทางการจีนที่มีนโยบายให้ความช่วยเหลือ ซึ่งไทยเป็นหนึ่งในมิตรประเทศของจีนมาโดยตลอด
นอกจากนี้ รองนายกรัฐมนตรีแสดงความประสงค์ที่จะได้รับการสนับสนุนจากจีน ได้แก่ 1. หน้ากากอนามัย (Surgical mask) 2. หน้ากากอนามัย N95 3. ชุดอุปกรณ์ป้องกันส่วนบุคคล (PPE) 4. ชุดตรวจหาเชื้อโควิด-19 และ 5. การอํานวยความสะดวกในการนําเข้าวัตถุดิบในการผลิตหน้ากากอนามัยจากจีน รวมไปถึงราคาของวัตถุดิบ
อุปทูตสถานเอกอัครราชทูตสาธารณรัฐประชาชนจีนฯ ยินดีให้ความร่วมมือและสนับสนุนทางการไทย และจะประสานงานกับทางการจีนตามความประสงค์ของทางการไทย ซึ่งที่ผ่านมาทางการไทยได้ให้ความช่วยเหลือและสนับสนุนทางการจีนอย่างใกล้ชิด ทั้งนี้ ทางการจีนแสดงความซาบซึ้งในไมตรีจิตที่รัฐบาลไทยและประชาชนชาวไทยได้ให้ความช่วยเหลือจีนมาโดยตลอด
ทั้งสองฝ่ายเห็นพ้องแลกเปลี่ยนองค์ความรู้ระหว่างกัน โดยทางการจีนยินดีที่จะแลกเปลี่ยนองค์ความรู้ และประสบการณ์กับทางการไทย ในด้านการรักษาผู้ป่วยที่ติดเชื้อไวรัสโควิด-19 และวิธีการตรวจคัดกรองป้องกันผู้โดยสารก่อนขึ้นเครื่องบิน
ในตอนท้าย รองนายกรัฐมนตรีขอบคุณทางการจีนที่ให้การสนับสนุนความช่วยเหลือและความร่วมมือต่าง ๆ ที่มีต่อทางการไทย ทั้งนี้ ทั้งสองฝ่ายมุ่งหวังว่าสถานการณ์โรคโควิด-19 จะดีขึ้นอย่างต่อเนื่อง
รัฐบาลไทย-ข่าวทำเนียบรัฐบาล-รัฐมนตรีฯ สมชายฯ เข้าเยี่ยมชม บริษัท ไทยเอเชีย แปซิฟิค บริวเวอรี่ จำกัด
วันพฤหัสบดีที่ 14 กุมภาพันธ์ 2562
รัฐมนตรีฯ สมชายฯ เข้าเยี่ยมชม บริษัท ไทยเอเชีย แปซิฟิค บริวเวอรี่ จํากัด
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ฯ ได้เยี่ยมชม บริษัท ไทยเอเชีย แปซิฟิค บริวเวอรี่ จํากัด
จ.นนทบุรี : วันนี้ (14 กุมภาพันธ์ 2562) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ฯ ได้เยี่ยมชม บริษัท ไทยเอเชีย แปซิฟิค บริวเวอรี่ จํากัด โดยมี นายอําพล อังคภากรณ์กุล รองผู้ว่าราชการจังหวัดนนทบุรี นายพุทธิกรณ์ วิชัยดิษฐ อุตสาหกรรมจังหวัดนนทบุรี นางสาวสิรินาฎ จันทวงศ์ ผู้จัดการฝ่ายผลิต และนายกิติศักดิ์ วัฒนา รัฐกิจสัมพันธ์ บริษัท ไทยเอเชีย แปซิฟิค บริวเวอรี่ จํากัด ให้การต้อนรับ
บริษัท ไทยเอเชีย แปซิฟิค บริวเวอรี่ จํากัด ผู้ประกอบการในอุตสาหกรรมเครื่องดื่มแอลกอฮอล์ระหว่างประเทศ เป็นผู้ผลิตและจําหน่ายเบียร์ไฮเนเก้น เบียร์เชียร์ เบียร์ไทเกอร์ และตัวแทนจําหน่ายเบียร์กินเนสส์ และคิลเคนนี ประเทศไทย โดยให้ความสําคัญกับกระบวนการผลิตตั้งแต่ต้นน้ําไปถึงปลายน้ํา เพื่อปกป้องทรัพยากรน้ํา โดยลดปริมาณการใช้น้ํา โดยใช้หลัก TPM (Total Productive Management) และหลักการ 3R (Reduce, Reuse, Recycle) เช่น วิธีประหยัดการใช้น้ําในเครื่องล้างขวด และเครื่องฆ่าเชื้อ เพื่อลดการสูญเสียน้ําจากการรั่วซึม และการใช้น้ํามากเกินความจําเป็นของเครื่องจักร บริษัทฯมีเป้าหมายในการลดปริมาณก๊าซคาร์บอนไดออกไซต์ ที่ปล่อยออกจากกระบวนการผลิตลง 40% โดยหันมาใช้พลังงานสะอาด เช่น พลังงานแสงอาทิตย์และพลังงานลม
นอกจากนี้ยังมีการทํางานร่วมกับเกษตรกร ในการซื้อขายวัตถุดิบอย่างเป็นธรรม เพื่อเสริมสร้างความแข็งแกร่งให้เกษตกรและชุมชน รณรงค์เรื่องการดื่มอย่างรับผิดชอบ โดนมุ่งเน้นการลดอุบัติเหตุบนท้องถนน และยับยั้งนักดื่มก่อนวัย โดยอบรมและให้ความรู้เรื่องการดิ่มอย่างรับผิดชอบให้แก่พนักงานและประชาชนทั่วไปอย่างต่อเนื่อง และร่วมมือกับหน่วยงานราชการ ในการรณรงค์การลดอุบัติเหตุบนท้องถนนในช่วงเทศกาล มานานกว่า 7 ปี
รัฐบาลไทย-ข่าวทำเนียบรัฐบาล-ครม. ไฟเขียว ร่าง พ.ร.บ.คุ้มครองข้อมูลส่วนบุคคล เดินหน้าเตรียมจัดตั้งสำนักงานคณะกรรมการคุ้มครองข้อมูลส่วนบุคคล
วันศุกร์ที่ 25 พฤษภาคม 2561
ครม. ไฟเขียว ร่าง พ.ร.บ.คุ้มครองข้อมูลส่วนบุคคล เดินหน้าเตรียมจัดตั้งสํานักงานคณะกรรมการคุ้มครองข้อมูลส่วนบุคคล
ครม.
กระทรวงดิจิทัลฯ ผลักดันร่างกฎหมายคุ้มครองข้อมูลส่วนบุคคล ผ่านความเห็นชอบจาก ครม. แล้ว เตรียมส่งต่อขั้นตอนและกระบวนการนิติบัญญัติ พร้อมเตรียมจัดตั้งสํานักงานคณะกรรมการคุ้มครองข้อมูลส่วนบุคคล ควบคู่ โดยระหว่างนี้ให้ ETDA เปิดศูนย์ความรู้เกี่ยวกับข้อมูลส่วนบุคคล DPKC ให้ความรู้ประชาชนไปด้วย
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เปิดเผยว่า ที่ประชุมคณะรัฐมนตรี (ครม.) เมื่อวันที่ 22 พฤษภาคม 2561 มีมติเห็นชอบแก้ไขร่าง พ.ร.บ.คุ้มครองข้อมูลส่วนบุคคล พ.ศ. .... ตามที่กระทรวงดิจิทัลเพื่อเศรษฐกิจและสังคมเสนอ ซึ่งปรับแก้หลังการเปิดรับฟังความคิดเห็น และดําเนินการตามขั้นตอน กระบวนการทางนิติบัญญัติที่เกี่ยวข้องต่อไป
สําหรับ ร่าง พ.ร.บ. ดังกล่าว มีหลักการสําคัญ ในประเด็นดังนี้
1. กําหนดนิยามข้อมูลส่วนบุคคล ซึ่งหมายถึงข้อมูลเกี่ยวกับบุคคลซึ่งทําให้สามารถระบุตัวบุคคลนั้นได้ไม่ว่าทางตรงหรือทางอ้อม
2. สิทธิเจ้าของข้อมูล (Data Owner) เช่น สิทธิเข้าถึงข้อมูลส่วนบุคคของตน และขอให้เปิดเผยถึงการได้มา สิทธิขอให้ระงับการใช้ / ลบหรือทําลาย สิทธิขอให้แก้ไขข้อมูลให้ถูกต้อง ทันสมัย สมบูรณ์
3. กรณีการละเมิดข้อมูลส่วนบุคคล การแจ้งเหตุการณ์ละเมิดให้เจ้าของข้อมูลทราบ พร้อมรายงานคณะกรรมการคุ้มครองข้อมูลส่วนบุคคล ถึงมาตรการเยียวยา เช่น การเก็บ รวบรวม ใช้หรือเปิดเผยข้อมูลส่วนบุคคล ต้องขอความยินยอม แจ้งวัตถุประสงค์ชัดเจน หรือ ลบหรือทําลายข้อมูลเมื่อพ้นระยะเวลา
4. หน้าที่ผู้ควบคุมข้อมูล (Data Controller) กําหนดหน้าที่ในการดูแลข้อมูลส่วนบุคคล การเก็บ รวบรวม ใช้ หรือเปิดเผยข้อมูลส่วนบุคคล ต้องขอความยินยอม แจ้งวัตถุประสงค์ชัดเจน หรือลบ หรือทําลายข้อมูล เมื่อพ้นระยะเวลา
5. หน้าที่ผู้ประมวลผลข้อมูล (Data Processor) ประมวลผลข้อมูลส่วนบุคคล ทั้งเก็บ รวบรวม ใช้ หรือเปิดเผยตามคําสั่งของผู้ควบคุมข้อมูลส่วนบุคคล ที่ต้องมีมาตรการดูแลความมั่นคงปลอดภัยในการประมวลผล
6. มาตรการความปลอดภัย ให้ผู้ควบคุมข้อมูลส่วนบุคคลและผู้ประมวลผลข้อมูลส่วนบุคคลจัดให้มีมาตรการรักษาความมั่นคงปลอดภัยที่เหมาะสม
ขณะเดียวกัน กระทรวงดิจิทัลเพื่อเศรษฐกิจและสังคม ได้เตรียมพร้อมในการจัดตั้ง สํานักงานคณะกรรมการคุ้มครองข้อมูลส่วนบุคคล ซึ่งเป็นหน่วยงานที่มีความเชี่ยวชาญ มีอิสระในการทํางานในลักษณะที่พร้อมปกป้องสิทธิของประชาชน และมีการทํางานที่ประกอบไปด้วยผู้เชี่ยวชาญเฉพาะด้าน รวมถึงการสร้างความตระหนักและการเรียนรู้ให้เกิดขึ้นอย่างทั่วถึง ตลอดจนช่วยดูแลประชาชนจากการละเมิดข้อมูลส่วนบุคคลที่มีจํานวนเพิ่มมากขึ้นได้อย่างคล่องตัวและรวดเร็วด้วย
ทั้งนี้ ในระหว่างนี้ได้เปิด “ศูนย์การเรียนรู้ด้านการคุ้มครองข้อมูลส่วนบุคคล (Data Protection Knowledge Center: DPKC)” ภายใต้การดําเนินงานของสํานักงานพัฒนาธุรกรรมทางอิเล็กทรอนิกส์ (องค์การมหาชน) (สพธอ.) หรือ ETDA เพื่อเป็นศูนย์กลางในการส่งเสริมการเรียนรู้ และสร้างความตระหนักด้านการคุ้มครองข้อมูลส่วนบุคคลให้แก่หน่วยงาน องค์กร และประชาชนด้วย
*************************
รัฐบาลไทย-ข่าวทำเนียบรัฐบาล-ปลัดก.อุตฯ มอบหมายให้หัวหน้าผู้ตรวจราชการกระทรวงอุตสาหกรรมตรวจเยี่ยมพร้อมมอบแนวนโยบายการขับเคลื่อนงานของกระทรวงอุตสาหกรรมในส่วนภูมิภาค ปี 61  แก่ อสจ.ในพื้นที่ภาคตะวันออกเฉียงเหนือ
วันเสาร์ที่ 11 พฤศจิกายน 2560
ปลัดก.อุตฯ มอบหมายให้หัวหน้าผู้ตรวจราชการกระทรวงอุตสาหกรรมตรวจเยี่ยมพร้อมมอบแนวนโยบายการขับเคลื่อนงานของกระทรวงอุตสาหกรรมในส่วนภูมิภาค ปี 61  แก่ อสจ.ในพื้นที่ภาคตะวันออกเฉียงเหนือ
ปลัดก.อุตฯ มอบหมายให้หัวหน้าผู้ตรวจราชการกระทรวงอุตสาหกรรมตรวจเยี่ยมพร้อมมอบแนวนโยบายการขับเคลื่อนงานของกระทรวงอุตสาหกรรมในส่วนภูมิภาค ปี 61  แก่ อสจ.ในพื้นที่ภาคตะวันออกเฉียงเหนือ
วันนี้ (11 พฤศจิกายน 2560) ปลัดกระทรวงอุตสาหกรรม มอบหมายให้นายสุรพล ชามาตย์ หัวหน้าผู้ตรวจราชการกระทรวงอุตสาหกรรม ตรวจเยี่ยมเพื่อสร้างขวัญและกําลังใจในการปฏิบัติงานของเจ้าหน้าที่ พร้อมมอบแนวนโยบายการขับเคลื่อนงานของกระทรวงอุตสาหกรรมในส่วนภูมิภาค ประจําปี 2561 ให้แก่อุตสาหกรรมจังหวัดมุกดาหาร โดยมีนายวสันต์ นิสัยมั่น อุตสาหกรรมจังหวัดมุกดาหาร พร้อมเจ้าหน้าที่ร่วมให้ข้อมูล และรับฟังแนวนโยบายการขับเคลื่อนของกระทรวงอุตสาหกรรมในส่วนภูมิภาค ณ สํานักงานอุตสาหกรรมจังหวัดมุกดาหาร
รัฐบาลไทย-ข่าวทำเนียบรัฐบาล-ไทย-บาห์เรนย้ำความสัมพันธ์แน่นแฟ้น พร้อมผลักดันความร่วมมือทุกด้าน
วันพุธที่ 1 พฤศจิกายน 2560
ไทย-บาห์เรนย้ําความสัมพันธ์แน่นแฟ้น พร้อมผลักดันความร่วมมือทุกด้าน
ไทย-บาห์เรนย้ําความสัมพันธ์แน่นแฟ้น พร้อมผลักดันความร่วมมือทุกด้าน
วันนี้ (1 พ.ย. 60) เวลา 11.30 น. พลเอก ประยุทธ์ จันทร์โอชา นายกรัฐมนตรี เข้าเฝ้า เจ้าชายคอลิฟะห์ บิน ซัลมาน อัล คอลิฟะห์ นายกรัฐมนตรีแห่งราชอาณาจักรบาห์เรน ณ ห้องสีงาช้าง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีรู้สึกเป็นเกียรติที่ได้เข้าเฝ้านายกรัฐมนตรีแห่งราชอาณาจักรบาห์เรนอีกครั้งในปีนี้ และขอบพระทัยที่เสด็จเข้าร่วมงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตรด้วยพระองค์เอง ซึ่งนายกรัฐมนตรีบาห์เรนรับสั่งว่าไม่ว่าอย่างไรต้องมาร่วมงานพระราชพิธีถวายพระเพลิงฯ เนื่องจากพระบาทสมเด็จพระปรมินทรมหาภูมิพลอดุลยเดช บรมนาถบพิตร ทรงมีบทบาทสําคัญและพระมหากรุณาธิคุณทั้งต่อประชาชนชาวไทยและนานาชาติ
สําหรับความสัมพันธ์ทวิภาคีนั้น ทั้งสองฝ่ายยินดีที่ความสัมพันธ์ไทย-บาห์เรนมีความแน่นแฟ้น ตั้งแต่ที่นายกรัฐมนตรีเยือนบาห์เรนอย่างเป็นทางการเมื่อเดือนเมษายนที่ผ่านมา ก็มีความคืบหน้าในการดําเนินความร่วมมือด้านต่างๆ ระหว่างกันมาโดยตลอด ทั้งนี้ไทยและบาห์เรนมีกําหนดหารือกันในการประชุมคณะกรรมาธิการร่วมระดับสูง (High Joint Commission) ระดับรัฐมนตรีว่าการกระทรวงการต่างประเทศ ในช่วงต้นปีหน้า
ด้านเศรษฐกิจ ทั้งสองฝ่ายเห็นพ้องที่จะขยายความร่วมมือทางเศรษฐกิจ การค้า และการลงทุนระหว่างกันมากขึ้น นายกรัฐมนตรีกล่าวว่าปัจจุบันภาคเอกชนไทยให้ความสนใจในการจัดตั้ง Thai Mart ที่กรุงมานามา เพื่อเป็นศูนย์กระจายสินค้าไทยไม่เพียงเฉพาะในบาห์เรน แต่รวมถึงประเทศอื่นๆในภูมิภาคตะวันออกกลางด้วย ซึ่งขณะนี้หน่วยงานที่เกี่ยวข้องอยู่ระหว่างประสานงานเพื่อดําเนินการให้เป็นรูปธรรมต่อไป
ความร่วมมือด้านความมั่นคงทางอาหาร นายกรัฐมนตรียืนยันความพร้อมที่จะให้การสนับสนุนด้านความมั่นคงทางอาหารของบาห์เรน โดยเฉพาะสินค้าเกษตรซึ่งไทยเป็นผู้ผลิตรายใหญ่ของโลก รวมถึงอาหารฮาลาล
ด้านสาธารณสุข ทั้งสองฝ่ายยินดียกระดับความร่วมมือด้านสาธารณสุขระหว่างกัน โดยนายกรัฐมนตรีบาห์เรนแสดงความชื่นชมศักยภาพด้านการแพทย์ของไทย และกล่าวว่าชาวตะวันออกกลางเป็นจํานวนมากนิยมเดินทางมารับการรักษาพยาบาลในประเทศไทย
โอกาสนี้นายกรัฐมนตรีบาห์เรนกล่าวยืนยันที่จะให้การสนับสนุนประเทศไทยในกรอบองค์การความร่วมมืออิสลาม (OIC) พร้อมแสดงความชื่นชมอาเซียน ที่มีการรวมกลุ่มหารือเพื่อแก้ไขปัญหาและส่งเสริมความร่วมมือในทุกมิติกันมาโดยตลอด โดยเห็นว่าปัจจุบันแต่ละประเทศจะอยู่เพียงลําพังไม่ได้ แต่จะต้องสานสัมพันธ์อันดีกับประเทศเพื่อนบ้าน
***************************
รัฐบาลไทย-ข่าวทำเนียบรัฐบาล-ปลัดกระทรวงยุติธรรม เป็นประธานการประชุมคณะกรรมการตรวจสอบทรัพย์สิน ครั้งที่ ๑๕/๒๕๖๓
วันจันทร์ที่ 3 สิงหาคม 2563
ปลัดกระทรวงยุติธรรม เป็นประธานการประชุมคณะกรรมการตรวจสอบทรัพย์สิน ครั้งที่ ๑๕/๒๕๖๓
ปลัดกระทรวงยุติธรรม เป็นประธานการประชุมคณะกรรมการตรวจสอบทรัพย์สิน ครั้งที่ ๑๕/๒๕๖๓
ในวันจันทร์ที่ ๓ สิงหาคม ๒๕๖๓ เวลา ๐๘.๓๐ น.
ณ ห้องประชุมกฤษณะ ผลอนันต์ อาคาร ๓ ชั้น ๒
สํานักงาน ป.ป.ส. เขตดินแดง กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะกรรมการตรวจสอบทรัพย์สิน ครั้งที่ ๑๕/๒๕๖๓
โดยมี นายนิยม เติมศรีสุข เลขาธิการ ป.ป.ส. ในฐานะเลขานุการคณะกรรมการตรวจสอบทรัพย์สิน
พร้อมด้วยคณะกรรมการฯ ซึ่งเป็นผู้แทนส่วนราชการต่างๆ ที่เกี่ยวข้อง เข้าร่วมประชุมฯ
โดยที่ประชุมได้พิจารณาสํานวนคดีตรวจสอบทรัพย์สิน จํานวน ๔๖ คดี
ทรัพย์สิน จํานวน ๒๒๑ รายการ รวมมูลค่า ๓๐,๓๓๗,๐๐๐ บาท
ซึ่งการประชุมคณะกรรมการตรวจสอบทรัพย์สินเป็นกระบวนการการบังคับใช้กฎหมาย
ตามมาตรการริบทรัพย์สินในคดียาเสพติด
เพื่อตัดโอกาสในการกลับมาเป็นผู้กระทําความผิดเกี่ยวกับยาเสพติดซ้ํา
และไม่ให้ผู้กระทําความผิดเกี่ยวกับยาเสพติดได้รับประโยชน์ใดจากทรัพย์สินที่ได้มาจากการค้ายาเสพติด
อันจะนํามาซึ่งความมั่นคงปลอดภัยของประชาชน และสังคมจากปัญหายาเสพติด
รัฐบาลไทย-ข่าวทำเนียบรัฐบาล-“ยุติธรรม” นำมิติด้านสิทธิมนุษยชนร่วมขับเคลื่อน THAILAND ๔.๐ เพื่อการพัฒนาที่ยั่งยืน
วันจันทร์ที่ 11 กันยายน 2560
“ยุติธรรม” นํามิติด้านสิทธิมนุษยชนร่วมขับเคลื่อน THAILAND ๔.๐ เพื่อการพัฒนาที่ยั่งยืน
กระทรวงยุติธรรม นํามิติด้านสิทธิมนุษยชนร่วมขับเคลื่อน THAILAND ๔.๐ เพื่อการพัฒนาที่ยั่งยืน
เมื่อวันจันทร์ที่ ๑๑ กันยายน ๒๕๖๐ เวลา ๐๙.๐๐ น.
ณ ห้องแกรนด์ บอลรูม ชั้น ๔ โรงแรมมิราเคิล แกรนด์ คอนเวนชั่น กรุงเทพฯ
พลเอก ประยุทธ์ จันทร์โอชา นายกรัฐมนตรี
เป็นประธานเปิดงานและกล่าวปาฐกถาพิเศษ
การเตรียมความพร้อมก่อนประกาศวาระแห่งชาติ
“สิทธิมนุษยชนร่วมขับเคลื่อนTHAILAND๔.๐ เพื่อการพัฒนาที่ยั่งยืน”
โดยมีนายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เป็นผู้กล่าวรายงานถึงจุดมุ่งหมายของการจัดงานเพื่อเป็นการเตรียมความพร้อม
ก่อนนําเสนอรัฐบาลประกาศเป็นวาระแห่งชาติ
สิทธิมนุษยชนร่วมขับเคลื่อนTHAILAND๔.๐ เพื่อการพัฒนาที่ยั่งยืน
และเป็นการรวมพลังความร่วมมือจากทุกภาคส่วน
เพื่อแสดงให้เห็นถึงเจตนารมณ์ ความมุ่งมั่นที่จะร่วมกันดําเนินงานคุ้มครองสิทธิมนุษยชนอย่างจริงจัง
ส่งเสริมและสนับสนุนต่อการเพิ่มขีดความสามารถการขับเคลื่อนยุทธศาสตร์ชาติระยะ ๒๐ ปี
และนโยบายTHAILAND๔.๐ให้เกิดความก้าวหน้าอย่างรวดเร็วและมีประสิทธิภาพ
เป็นการต่อยอดการพัฒนาประเทศไปสู่ความมั่นคง มั่งคั่ง และยั่งยืน
ภายใต้รหัส ๔ สร้าง + ๓ ปรับ + ๒ ขับ + ๑ ลด เพื่อเป้าหมายกุญแจสู่สังคมสันติสุข
โดยมีผู้บริหารของหน่วยงานในสังกัดกระทรวงยุติธรรม พร้อมด้วยประธานองค์กรอิสระ
หัวหน้าส่วนราชการจากทุกกระทรวง ผู้ว่าราชการจังหวัด ยุติธรรมจังหวัด
คณะทูตและผู้แทนจากองค์การระหว่างประเทศที่ประจําอยู่ในประเทศไทย
ผู้บริหารองค์กรภาคเอกชนและภาคประชาชน รวมทั้งสื่อมวลชนเข้าร่วมงาน จํานวนกว่า ๗๐๐ คน
ในโอกาสนี้ ปลัดกระทรวงยุติธรรม ในฐานะผู้แทนจากภาครัฐ ได้ร่วมการเสวนา
ในหัวข้อ “ทิศทางการขับเคลื่อนวาระแห่งชาติเพื่อก้าวไปข้างหน้าอย่างมั่นคงและยั่งยืน”
โดยกล่าวถึงบทบาทของกระทรวงยุติธรรมที่จะช่วยสนับสนุนและส่งเสริมงานด้านสิทธิมนุษยชนว่า
ประเทศไทยจะเดินหน้าเรื่องสิทธิมนุษยชนได้จะต้องใช้กลไกเชิงบังคับ
ที่ต้องเปลี่ยนทัศนคติและวิถีชีวิตให้มองเรื่องสิทธิมนุษยชนว่าเป็นสิ่งสําคัญที่จะต้องร่วมมือผลักดัน
และเห็นด้วยที่จะนําความร่วมมือจากภาคธุรกิจและภาคประชาชนเข้ามามีส่วนยกระดับเรื่องสิทธิมนุษยชน
อีกทั้งกระทรวงยุติธรรมในฐานะเป็นส่วนหนึ่งของกระบวนการยุติธรรม
ได้พิจารณาความต้องการของประชาชนด้านสิทธิมนุษยชนที่มีความแตกต่างตามสถานการณ์และพื้นที่
ทั้งในระดับจังหวัด อําเภอ และหมู่บ้านเพื่อกําหนดแนวทางดําเนินการ
และร่วมเป็นส่วนหนึ่งของการขับเคลื่อนงานด้านสิทธิมนุษยชนผ่านกลไกของกรมคุ้มครองสิทธิและเสรีภาพ
พร้อมทั้งย้ําว่ากระทรวงยุติธรรมไม่ได้ทํางานด้านสิทธิมนุษยชนเพราะต้องเป็นหน้าที่
แต่เราทําเพราะต้องการที่จะทําให้ดีที่สุดภายใต้กรอบภารกิจของกระทรวงยุติธรรมที่จะสามารถดําเนินการได้
รัฐบาลไทย-ข่าวทำเนียบรัฐบาล-ก.เกษตรฯ ร่วมส่งอาหารจากใจ ต้านภัยโควิด-19 มอบความห่วงใยแก่แพทย์พยาบาล และเจ้าหน้าที่ผู้ปฏิบัติงาน
วันพฤหัสบดีที่ 2 เมษายน 2563
ก.เกษตรฯ ร่วมส่งอาหารจากใจ ต้านภัยโควิด-19 มอบความห่วงใยแก่แพทย์พยาบาล และเจ้าหน้าที่ผู้ปฏิบัติงาน
ก.เกษตรฯ ร่วมส่งอาหารจากใจ ต้านภัยโควิด-19 มอบความห่วงใยแก่แพทย์พยาบาล และเจ้าหน้าที่ผู้ปฏิบัติงาน
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังร่วมมอบอาหารในโครงการ CPF ส่งอาหารจากใจ ร่วมต้านภัยโควิด-19 และเยี่ยมเยียนให้กําลังใจคณะแพทย์-พยาบาล ณ โรงพยาบาลผู้สูงอายุ บางขุนเทียน ว่า ตามที่บริษัท เจริญโภคภัณฑ์อาหาร จํากัด (มหาชน) หรือ ซีพีเอฟ ได้ส่งมอบผลิตภัณฑ์อาหารปลอดภัยให้แก่ประชาชนที่รับผิดชอบต่อสังคมด้วยการกักตัวเองหลังกลับจากประเทศกลุ่มเสี่ยงถึงกว่าหมื่นคน รวมถึงส่งมอบอาหารให้แพทย์ พยาบาล ตลอดจนบุคลากรทางการแพทย์ ในโรงพยาบาลของรัฐ ที่มีผู้ป่วยโควิด-19 กว่า 70 แห่งทั่วทุกภาคของไทย ทําให้รู้สึกชื่นชมต่อการดําเนินโครงการดังกล่าว จึงขอมาร่วมส่งมอบอาหารในโครงการจาก CPF ในวันนี้ และถึงแม้ว่าปัจจุบันสถานการณ์การแพร่ระบาดของไวรัสโควิด-19 จะส่งผลกระทบต่อเศรษฐกิจในวงกว้าง รวมถึงชีวิตความเป็นอยู่ของพี่น้องประชาชน ซึ่งอาจรวมถึงความกังวลใจเกี่ยวกับปริมาณอาหารในช่วงวิกฤตนี้ กระทรวงเกษตรฯ จึงขอให้ความมั่นใจว่าประเทศไทยจะไม่ขาดแคลนอาหาร และยังเป็นประเทศที่มีอาหารปลอดภัยไว้รับประทานอย่างเพียงพอ
อย่างไรก็ตาม กระทรวงเกษตรฯ พร้อมกํากับดูแลคุณภาพมาตรฐานของผลผลิตทางการเกษตร ตลอดจนเกษตรกรและภาคเอกชน ให้ผลิตอาหารที่มีคุณภาพได้มาตรฐาน และเพียงพอต่อการบริโภคภายในประเทศอย่างแน่นอน และพร้อมสนับสนุนการทํางานของบุคลากรทางการแพทย์ในโรงพยาบาลของรัฐที่มีผู้ป่วยโควิด-19 รวมถึงร่วมสนับสนุนอาหารแก่ประชาชนที่เดินทางกลับจากประเทศกลุ่มเสี่ยงและต้องกักตัวเอง 14 วัน เพื่อช่วยลดโอกาสการแพร่เชื้อต่อไป
นอกจากนี้ กระทรวงเกษตรฯ ยังกํากับดูแลจุดรับซื้อผลผลิต จุดกระจายสินค้า โดยใช้กลไกของเครือข่ายสหกรณ์ทั่วประเทศเป็นจุดกระจายสินค้า รวมทั้งมอบหมายให้หน่วยงานในสังกัดให้ดําเนินงานด้านการบริการต่าง ๆ อาทิ การลดขั้นตอน ทั้งเรื่องการอนุมัติ/อนุญาตนําเข้าส่งออกสินค้า โดยใช้ระบบออนไลน์มาเป็นเครื่องมือในการทํางานให้มากยิ่งขึ้น
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงการต่างประเทศหารือกับเอกอัครราชทูตไทยในกลุ่มประเทศเพื่อนบ้าน เพื่อประเมินสถานการณ์โควิด-๑๙ [กระทรวงการต่างประเทศ]
วันเสาร์ที่ 2 พฤษภาคม 2563
รัฐมนตรีว่าการกระทรวงการต่างประเทศหารือกับเอกอัครราชทูตไทยในกลุ่มประเทศเพื่อนบ้าน เพื่อประเมินสถานการณ์โควิด-๑๙ [กระทรวงการต่างประเทศ]
รัฐมนตรีว่าการกระทรวงการต่างประเทศหารือกับเอกอัครราชทูตไทยในกลุ่มประเทศเพื่อนบ้าน เพื่อประเมินสถานการณ์โควิด-๑๙
เมื่อวันที่ ๑ พฤษภาคม ๒๕๖๓ นายดอน ปรมัตถ์วินัย รัฐมนตรีว่าการกระทรวงการต่างประเทศ หารือกับเอกอัครราชทูตกลุ่มประเทศเพื่อนบ้าน ได้แก่ เอกอัครราชทูต ณ กรุงพนมเปญ เอกอัครราชทูต ณ เวียงจันทน์ เอกอัครราชทูต ณ กรุงกัวลาลัมเปอร์ เอกอัครราชทูต ณ กรุงย่างกุ้ง และเอกอัครราชทูต ณ กรุงฮานอย ผ่านระบบการประชุมทางไกล เพื่อประเมินสถานการณ์ในประเทศเพื่อนบ้าน (กัมพูชา สปป. ลาว มาเลเซีย เมียนมา และเวียดนาม) จากผลกระทบของการระบาดของโรคติดต่อไวรัสโคโรนา ๒๐๑๙ (โควิด-๑๙) รวมถึงโอกาสและทิศทางการดําเนินความร่วมมือกับประเทศเพื่อนบ้านในช่วงระหว่างและภายหลังสถานการณ์โควิด-๑๙
รัฐบาลไทย-ข่าวทำเนียบรัฐบาล-ศธ.และ CP All ประชุมหารือการรับนักเรียน รร.ราชประชานุเคราะห์ เข้าเรียนตามโครงการบัณฑิตพรีเมี่ยม จบแล้วมีงานทำ
วันพุธที่ 9 มกราคม 2562
ศธ.และ CP All ประชุมหารือการรับนักเรียน รร.ราชประชานุเคราะห์ เข้าเรียนตามโครงการบัณฑิตพรีเมี่ยม จบแล้วมีงานทํา
ผศ.ดร.วีรสิทธิ์ สิทธิไตรย์ ที่ปรึกษารัฐมนตรีช่วยว่าการกระทรวงศึกษาธิการ พร้อมด้วย ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ ร่วมประชุมหารือการรับนักเรียนโรงเรียนราชประชานุเคราะห์เข้าศึกษาต่อในมหาวิทยาลัยตามโครงการบัณฑิตพรีเมี่ยม
ผศ.ดร.วีรสิทธิ์ สิทธิไตรย์ ที่ปรึกษารัฐมนตรีช่วยว่าการกระทรวงศึกษาธิการ พร้อมด้วย ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ ร่วมประชุมหารือการรับนักเรียนโรงเรียนราชประชานุเคราะห์เข้าศึกษาต่อในมหาวิทยาลัยตามโครงการบัณฑิตพรีเมี่ยม เมื่อเร็ว ๆ นี้ ที่ห้องประชุมราชวัลลภ โดยมีผู้เข้าร่วมประชุม อาทิ รศ.นพ.ปรีชา สุนทรานันท์ ผู้ช่วยเลขานุการรัฐมนตรีว่าการกระทรวงศึกษาธิการ, ดร.นิพนธ์ สุรพงษ์รักเจริญ รองอธิการบดีสถาบันการจัดการปัญญาภิวัฒน์ EEC, พล.ท.องอาจ ชวาลวิวัฒน์ ผู้ช่วยอธิการบดีสถาบันการจัดการปัญญาภิวัฒน์ EEC, ตัวแทนผู้บริหารมหาวิทยาลัยที่เข้าร่วมโครงการ ได้แก่ ม.พะเยา, มรภ.วไลยอลงกรณ์ฯ, วท.เทคโนโลยีสยาม, ม.รัตนบัณฑิต, ม.เจ้าพระยา, ผู้แทน สพฐ. รวมทั้งผู้บริหารและครูโรงเรียนราชประชานุเคราะห์ 8 แห่งที่เข้าร่วมโครงการ
ผศ.ดร.วีรสิทธิ์ สิทธิไตรย์ กล่าวว่า ด้วยกระทรวงศึกษาธิการ (ศธ.) ได้ร่วมมือกับบริษัท ซีพี ออลล์ จํากัด (มหาชน) ในโครงการบัณฑิตพรีเมี่ยม ซึ่งถือเป็นโครงการพิเศษเพื่อตอบสนองนโยบายลดความเหลื่อมล้ําทางการศึกษาสําหรับกลุ่มนักเรียนที่ด้อยโอกาสและยากจน (โรงเรียนราชประชานุเคราะห์) ซึ่งถือเป็นการทํางานร่วมกันกับภาคเอกชนที่เปิดโอกาสให้นักเรียนโรงเรียนราชประชานุเคราะห์ที่จะเข้าศึกษาระดับปริญญาตรี ได้ปฏิบัติงานจริงในสถานประกอบการ และมีโอกาสเข้าทํางานในสถานประกอบการทันทีเมื่อจบการศึกษา
ดังนั้น เพื่อให้โรงเรียนราชประชานุเคราะห์ในพื้นที่ และมหาวิทยาลัย/วิทยาลัยที่ร่วมโครงการ มีความเข้าใจตรงกันในเรื่องการรับนักเรียนเข้าศึกษาต่อ จึงได้จัดการประชุมครั้งนี้ขึ้น เพื่อพิจารณาหลักเกณฑ์การคัดเลือก หลักสูตรที่เปิดสอน จํานวนนักเรียนที่สามารถรับได้ และข้อกําหนดเงื่อนไขต่าง ๆ ที่จําเป็น
ขณะนี้มีมหาวิทยาลัยที่มีความพร้อมเข้าร่วมโครงการ จํานวน 6 แห่ง โดยแต่ละมหาวิทยาลัยจะจับคู่กับโรงเรียนราชประชานุเคราะห์ในพื้นที่จังหวัดนั้น ๆ หรือตามที่ที่ประชุมกําหนด เพื่อรับนักเรียน 30-40 คน จากโรงเรียนราชประชานุเคราะห์เข้าเรียน ดังนี้
มหาวิทยาลัยพะเยา คู่กับ รร.ราชประชานุเคราะห์ 24 (จ.พะเยา)
มหาวิทยาลัยราชภัฏวไลยอลงกรณ์ฯ คู่กับ รร.ราชประชานุเคราะห์ 46 (จ.ชัยนาท)
มหาวิทยาลัยแม่โจ้ คู่กับ รร.ราชประนุเคราะห์ 30 และ 31 (จ.เชียงใหม่)
มหาวิทยาลัยรัตนบัณฑิต คู่กับ รร.ราชประชานุเคราะห์ 47 (จ.เพชรบุรี)
วิทยาลัยเทคโนโลยีสยาม คู่กับ รร.ราชประชานุเคราะห์ 33 (จ.ลพบุรี) และ รร.ราชประชานุเคราะห์ 45 (จ.กาญจนบุรี)
มหาวิทยาลัยเจ้าพระยา คู่กับ รร.ราชประชานุเคราะห์ 23 (จ.พิษณุโลก)
ทั้งนี้ จะมีการลงนามความร่วมมือ (MOU) ระหว่างมหาวิทยาลัย 6 แห่ง กับ รร.ราชประชานุเคราะห์ 8 แห่ง และบริษัทซีพี ออลล์ จํากัด (มหาชน) โดยมีรัฐมนตรีช่วยว่าการกระทรวงศึกษาธิการ (ศ.คลินิก นพ.อุดม คชินทร) และคุณก่อศักดิ์ ไชยรัศมีศักดิ์ ประธานกรรมการบริหารบริษัท ซีพี ออลล์ จํากัด (มหาชน) ร่วมเป็นประธาน ในเดือนมกราคม 2562
Written by บัลลังก์ โรหิตเสถียร
Photo Credit อิทธิพล​ รุ่งก่อน
Rewriter นวรัตน์ รามสูต
Editor/Graphic บัลลังก์ โรหิตเสถียร